Adran A 
Yn ôl y Llywodraeth Cymru (2018) mae gan 23% o ddysgwyr Gymraeg anghenion dysgu ychwanegol ac mae cyraeddiadau nhw yn wael i gymharu â dysgwyr eraill. Gan gyfeirio at hawliau plant, eglurir pwysigrwydd ymyrraeth gynnar i blant â nam ar eu clyw yn yr adran yma er mwyn osgoi problemau sylweddol ar les a datblygiad holistig.
Eglurer y Confensiwn y Cenhedloedd Unedig ar Hawliau’r Plentyn (CCUHP) (dim dyddiad) yn Erthyglau 6 a 29 bod gan bob plentyn hawl i ddatblygu at eu potensial llawn mewn addysg a thu hwnt gyda chymorth wrth y Llywodraeth. 
Yn ôl y Gymdeithas Genedlaethol Plant Byddar (CGPB) (dim dyddiad) mae hanner o blant nam ar eu clyw yn cael eu geni yn fyddar. Mae’r Gwasanaeth Iechyd Gwladol (2018) yn sgrinio babanod newydd-anedig yn eu hwythnosau cyntaf er mwyn nodi problemau clyw ac ymyrru yn gynnar a pharatoi systemau cymorth am y dyfodol. Mae hwn yn golygu bod yr hanner arall o blant byddar yn datblygu problemau clyw yn ystod plentyndod. Felly, cyfrifoldeb y teulu neu weithwyr proffesiynol blynyddoedd cynnar yw e i adnabod symptomau nam ar y clyw ac ymyrru yn amserol ac yn brydlon i osgoi atchweliad. 
Unwaith bydd problemau clyw yn cael eu sylweddoli ac adnabod, cyfeirio at wasanaethau addas bydd y cam nesaf i greu cynllun addysg, iechyd a gofal. Bydd y cynllun yma yn cyfeirio at y ffordd orau i gwrdd ag anghenion y plentyn i sicrhau bydden yn cwrdd â photensial nhw (Dauncey, 2018) fel yr amlinellir yn Erthyglau 6 a 29 o CCUHP (dim dyddiad).
Mae Devarakonda (2013) yn annog arfer cynhwysol ym maes addysg gan y bydd hyn yn dileu rhwystrau i ddysgu ar gyfer y rhai sydd yn agored i gael eu hallgau, sef; plant byddar (Tully, 2017). Fodd bynnag, mae Florian a Rouse (2009) yn beirniadu bod athrawon a diffyg hyfforddiant addas er mwyn cwrdd ag anghenion ychwanegol blant o fewn addysg. Felly, heb y sgiliau penodol i gyfathrebu a nodi symptomau nam ar y clyw, ni fydd athrawon yn llwyddiannus i ddileu rhwystrau ac ymarfer yn gynhwysol. 
Yn ôl Florian a Rouse (2009), mae plant sydd ag anghenion ychwanegol, sydd yn weladwy yn fwy debygol o dderbyn ymyrraeth dros blant ag anableddau anweledig. Mae hyn yn dangos yr angen am hyfforddi gweithwyr er mwyn adnabod symptomau a chyfrannu tuag at ddiagnosis ac ymyrraeth gynnar, oherwydd mae nam ar y clyw ddim yn anabledd gweledol. O ganlyniad, bydd plant byddar ddim yn cael mynediad at y cymorth ac adnoddau angenrheidiol bydd yn helpu nhw i ddatblygu.
Mae’n arfer cyffredin i ystyried bod anawsterau dysgu'r plentyn yw’r broblem. Fodd bynnag, mae Florian a Rouse (2009) yn ystyried mai dulliau addysgu yw’r broblem ac yn argymell ymuno damcaniaethau ac arfer o fewn y dosbarth i wella cynhwysiant. Ar y llaw, arall mae Nutbrown a Clough (2013) yn dadlau ei bod yn amhosib creu sefydliad sydd yn hollol gynhwysol. Hefyd, mae Simpson (2017) yn dadlau nad oes darpariaeth yn y brif ffrwd na mewn ysgolion arbennig, sydd yn galluogi datblygiad cyfan mewn addysg a lles i blant nam ar eu clyw. 
Fodd bynnag, dadleuodd Warnock (1978) y dylid gwneud pob ymdrech i gynnwys gwahanol anghenion mewn ysgol a diystyru'r angen am ysgolion arbennig. Yn ystod y blynyddoedd diwethaf, tynnodd Warnock (2005) y datganiad hwn yn ôl a sylweddoli bod lleoli plant mewn ysgol brif ffrwd yn risg o eithrio plant sydd ag anghenion dysgu ychwanegol (Teachers TV, 2013).  
Yn ôl y Comisiwn Cydraddoldeb a Hawliau Dynol (2018) heb gwrdd ag anghenion unigol plant, bydd gweithwyr blynyddoedd cynnar yn ymarfer yn anghyfreithlon ac yn gwahaniaethu anuniongyrchol gan ddarparu addysg a gofal yn yr un ffordd. Ond, er mwyn cynnal hawliau plant, mae Llywodraeth Cymru (2016) yn ymwybodol mae angen hyfforddi gweithwyr proffesiynol cyn iddyn nhw weithio gyda phlant sydd ag anghenion ychwanegol i sicrhau eu bod yn gynnwys i osgoi gwahaniaethu a sicrhau tegwch. Nid dim ond athrawon sydd yn gyfrifol am ymyrru yn gynnar. Mae Erthygl 23 o’r CCHHP (dim dyddiad) yn egluro sut y mae’r Llywodraeth yn gyfrifol i gefnogi teuluoedd sydd â phlant sydd ag anghenion dysgu ychwanegol er mwyn ymyrru yn gynnar a byw bywydau gweddus llawn (CCUHP, dim dyddiad). Mae’r Sylfeini'r Gymdeithas Agored (2013) yn hysbysu bod 90% o’r ymennydd yn datblygu yn y tair flwyddyn gyntaf o fywyd ac yn fwyaf agored i newidiadau. Os ydy plant yn derbyn ymyrraeth gynnar yn yr adeg yma, mae gan ddeilliannau hirdymor y potensial i wella. Mae Stika et al. (2015) a Llywodraeth Cymru (2018) yn rhai o sawl cyrff proffesiynol sydd yn ystyried mai teulu yw'r adnodd mwyaf pwerus hwnnw mewn ymyriad cynnar. Fodd bynnag, mae pryderon fydd teuluoedd ddim yn gofyn am gymorth oherwydd mae rhieni yn aml yn ofnus o’r diagnosis a’r goblygiadau (Resch et al, 2010). Mae’r canlyniadau am blant sydd ddim yn cael ymyrraeth gynnar ddim mor dda heb system o gymorth mewn lle am y plentyn a’r teulu. Yn debyg, mae Maslow (2019) wedi dyfeisio damcaniaeth sydd yn esbonio'r pwysigrwydd o gwrdd ag anghenion sylfaenol er mwyn ysgogi'r unigolyn i symud i fyny'r hierarchaeth o angen a chyflawni potensial unigol.  Yna, yn ôl Sylfeini'r Gymdeithas Agored (2013) gall plant a phobl ifanc ag anghenion dysgu ychwanegol yn fwy tebygol o gael gwell helynt, canlyniadau addysg, rhagolygon gyrfa a lles. 
Mae Erthygl 23 (CCUHP, dim dyddiad) , yn egluro sut mae’r Llywodraeth yn gyfrifol i gefnogi teuluoedd a phlant sydd ag anghenion dysgu ychwanegol er mwyn byw bywyd gweddus llawn er mwyn cynyddu tebygrwydd i ddysgu a datblygu (CCUHP, dim dyddiad).
Mae canfod anghenion dysgu ychwanegol yn gynnar yn golygu y gellir rhoi systemau ar waith a chynllunio cyfnodau trosglwyddo mewn i sefyllfaoedd gofal ac addysg (Sylfeini'r Gymdeithas Agored, 2013). Bydd ymyriadau cynnar yn sicrhau mynediad hwylus i blant a theuluoedd ac yn sicrhau bod gweithwyr y blynyddoedd cynnar yn cael eu hyfforddi a'u harfogi yn ôl canllawiau Llywodraeth Cymru (2016).
Yn ôl y Llywodraeth Cymru (Coleg Cenedlaethol ar gyfer Addysgu ac Arweinyddiaeth, 2014) mae’n angenrheidiol apwyntio rôl i aelod uwch o staff i gyd a gysylltir anghenion dysgu ychwanegol er mwyn argymell camau nesaf sef; trefnu hyfforddiant, cyflawni asesiadau a chyfeirio at wasanaethau ychwanegol. 
Gan gyfeirio at argymelliadau'r Llywodraeth a hawliau plant fel y trafodwyd bydd gweithwyr blynyddoedd cynnar yn alluog i ymyrru yn gynnar ac yn effeithiol. Mae Stika et al. (2015) yn adrodd bod plant â nam ar eu clyw wedi arddangos cymhwysedd ym mhob maes datblygiad a’u cyfoedion sydd yn dangos mae gan bob plentyn potensial i ddatblygu yn erbyn y normau. Fel y dywed Vygotsky (Wright, 2015), mae hynny'n gofyn am ymyrraeth gan oedolyn i lwyddo.






Adran B
Er bod gan bob plentyn yr hawl i gyrraedd ei potensial llawn a derbyn cymorth (Erthygl 29, CCUHP, dim dyddiad), mae pryderon o hyd bod rhwystrau yn torri ar draws datblygiad plant sydd ag anghenion dysgu ychwanegol (Florian a Rouse, 2009). O brofiad, enghreifftiau o heriau mae plant sydd â nam ar eu clyw yn gwynebu yw cyllid, dulliau asesu prif ffrwd, diffyg hyfforddiant a lleoliadau anaddas i ymyrru plant sydd ag anableddau corfforol sydd yn ychwanegol i'w anghenion clyw (CGPB, dim dyddiad). Am yr adran yma byddaf yn canolbwyntio yn unig ar ddulliau asesu anaddas sydd yn gysylltiedig â mynychu ysgolion prif ffrwd.
Mae'r Datganiad Salamanca 1996 (Canolfan am Astudio Addysg Cynhwyso, 2018) ac Adroddiad Warnock 1978 yn cytuno y dylai pob ysgol ddarparu ar gyfer pob angen ac y dylai cynhwysiant fod yn norm. Gwelir yn y Ddeddf Gwasanaethau ar Sail Anabledd 2005, dylai lleoliadau gofal plant gwneud addasiadau rhesymol ar gyfer anableddau (Legislation.gov.uk, 2007). 
Yn ôl y CGPB (dim dyddiad) mae gwahanol lefelau o ddwyster wrth glywed. Mae gan blant hawl i fynychu ysgol prif ffrwd sydd ag uned o fewn yr ysgol gyda gweithwyr ac adnoddau arbennig iddyn nhw ond yn dilyn dull asesu safonedig, neu gallent fynychu ysgolion arbennig. Os ydy’r plentyn yn mynychu ysgol prif ffrwd bydd cyfle iddyn nhw ymuno mewn dosbarthiadau arferol os yw yn addas gan gymorth staff cymwysedig fel mae’r Llywodraeth Cymru (2017) yn disgwyl. Mae Pierre, Head a Brna (2015) yn nodi bod plant byddar yn fwy tebygol i fynychu ysgolion prif ffrwd a chyflawni deilliannau cyfwerth neu yn uwch i blant sydd yn mynychu ysgolion arbennig (Simpson, 2017). Ar y llaw arall, dydy plant nam ar eu clyw ddim yn cyflawni yr un deilliannau a’u cyfoedion sydd yn clywed (CGPB, dim dyddiad). 
Fodd bynnag, yn ddiweddarach sylweddolodd Warnock (2005) nad oedd cyfuno profiadau ac anghenion ychwanegol â phlant prif ffrwd yn eu galluogi i gyflawni eu potensial (Teachers TV, 2013). Yn debyg, mae Simpson (2017) yn dadlau nad oes darpariaeth yn y brif ffrwd nac mewn ysgolion arbennig sydd yn galluogi datblygiad mewn addysg a lles. O brofiad mae hyn yn amlwg gan fod plant â nam ar eu clyw yn dysgu pynciau prif ffrwd ac yn cael eu hasesu yn erbyn normau datblygiadol. Yn aml, nid ydynt yn dysgu rhai cysyniadau o gwbl ond dal i gael eu hasesu yr un fath â'u cyfoedion sydd yn clywed ac yn aml mae ganddynt ganlyniadau gwael. Yn cytuno yw Florian a Rouse (2009) sydd yn beirniadu asesiadau anaddas sydd yn gor-ganolbwyntio ar oedran dros allu unigol y plentyn. 
Yn wahanol i ysgolion prif ffrwd, nid yw'r dull Montessori (Education not Limited, 2012) ac athroniaeth Reggio Emilia (Thompson, dim dyddiad) yn grwpio plant yn ôl oedran. Maent yn canolbwyntio ar allu ac yn addysgu yr hyn sydd yn briodol o ran datblygiad i bob plentyn unigol. Mae’r ysgolion yma yn cydnabod bod y plant i gyd yn dysgu yn wahanol ac ar gyflymder gwahanol. Er mwyn dileu rhwystrau i blant byddar o fewn ysgolion prif ffrwd, gall athrawon mabwysiadu dull sydd yn fwy synhwyraidd a greadigol. Bydd hyn yn galluogi plant (Devarakonda, 2013) sydd a synhwyraidd yn llai na phlant eraill er mwyn ymarfer tegwch a gwella bob synnwyr eraill (Munoz-Baell a Ruez, 2000). Hefyd, mae’r CGPB (dim dyddiad) yn atgoffa am y diwrnodau bydd plant sydd yn fyddar yn colli eu haddysg  am apwyntiadau sydd yn gallu fod yn rhwystr i'w datblygiad gan golli gwersi.  Mae ‘Education not Limited’ (2012) yn trafod sut mae rhai ysgolion yn y Deyrnas Unedig wedi llwyddo cyflwyno'r ddull Montessori i mewn i’r cwricwlwm cenedlaethol. Mae’r athrawon yn arsylwi plant dros adeg hir er mwyn nodi anghenion datblygu'r plentyn a darparu adnoddau sydd angen i helpu’r plentyn dysgu mewn modd maen nhw’n mwynhau a deall (Danner a Fowler, 2015).   
Mae hyn yn enghraifft o'r model cymdeithasol o anabledd lle y gall amgylchedd ac agweddau anabledd effeithio ar blentyn sydd â nam ar ei glyw (French a Swain, 2013). Achos hwn, mae'r ysgolion wedi nodi'r rhwystr a'i leihau neu ddileu nhw ac wedi cael canlyniadau datblygu gwell mewn ysgol brif ffrwd yn lle edrych ar yr anabledd fel problem sef y Model Meddygol o Anabledd (Haegle a Hodge, 2016).
Enghraifft arall o’r Model Cymdeithasol yw’r adnodd ffoneg sydd wedi cael eu haddasu gan yr elusen; ‘Cymdeithas Genedlaethol Plant Byddar’ (dim dyddiad). Mae hyn yn adnodd angenrheidiol sydd yn gysylltiedig ar ddull prif ffrwd er mwyn datblygu iaith plant (Adran am blant, ysgolion a theuluoedd, 2008).  Mae'r adnodd yn esbonio sut gall y gweithgareddau gwreiddiol cael eu haddasu i blant byddar. Mae’r ddogfen yn aml yn cyfeirio at y ffaith bydd plant byddar angen fwy o fewnbwn, adnoddau gweledol, sesiynau un i un ac amser i ddeall pethau newydd. Falle, byddant byth yn gallu deall rhai cysyniadau ond bydden nhw dal yn cael eu hasesu yn erbyn y disgwyliadau o fewn y cwricwlwm cenedlaethol (Simpson, 2007). 
Er bod plant byddar mewn ysgolion prif ffrwd yn cael eu haddysgu'n aml gan athrawon y byddar (CGPB, dim dyddiad), mae plant yn dal i gael eu hasesu yn erbyn disgwyliadau safonedig a'u grwpio yn ôl oedran nid gallu (Florian a Rouse, 2009). Er bod addasiadau rhesymol wedi'u gwneud gan hyfforddi athrawon penodol, gallai plant â nam ar eu clyw, ac yn aml yn arafach wrth ddysgu a chael canlyniadau negyddol effeithio ar eu datblygiad a'u lles (Simpson, 2007). Mae plant sydd yn cael profiad o hyn yn agored i wynebu gwahaniaethu anuniongyrchol gan eu bod dan anfantais gan nad yw asesiadau'n cael eu teilwra i'w hanghenion dysgu a datblygu ychwanegol.
Mae Maslow (2019) wedi dyfeisio damcaniaeth sydd yn esbonio'r pwysigrwydd o gwrdd ag anghenion sylfaenol pobol er mwyn ysgogi'r unigolyn i symud i fyny'r hierarchaeth o angen a chyflawni potensial unigol. Yn ôl Sylfeini'r Gymdeithas Agored (2013) mae plant a phobl ifanc ag anghenion dysgu ychwanegol yn fwy tebygol o gael gwell helynt, canlyniadau addysg, rhagolygon gyrfa a lles os ydyn yn derbyn cymorth sydd yn benodol i'w anghenion unigol yn lle dulliau safonol.














Adran C 
Mae yna lawer o gymorth ychwanegol am blant byddar a nam ar eu clyw ar gael erbyn heddiw, er mwyn gwella ansawdd synau. Enghreifftiau o’r cymorth yma yn ogystal â chymhorthion clyw yw cymorth radio, bluetooth diwifr sydd yn anfon synau o ddyfeisiau adloniant i'r systemau cymorth neu fewnblaniad a system 'T' sydd yn cael eu defnyddio mewn mannau cyhoeddus, uchel (CGPB, dim dyddiad). Fodd bynnag, am yr adran yma rydw i yn mynd i ganolbwyntio ar werthuso cymorth radio ‘Radio Aid’ y mae’r plant yn defnyddio yn fy lleoliad gwaith sef; uned nam ar y clyw sydd yn rhan o ysgol prif ffrwd. 
Mae angen dau gymorth radio i ymuno ar yr un sianel ac mae un cymorth radio yn cael eu gwisgo gan y plentyn ac un gan yr athro i helpu’r plentyn sydd yn nam ar eu clyw i glywed yn well gan leihau sŵn allanol (CGPB, dim dyddiad).
Mae’r CGPB (dim dyddiad) yn hysbysu bod plant a phroblemau clyw yn tueddu datblygu a dysgu yn arafach yn erbyn y disgwyliadau’r cwricwlwm neu byddant ddim yn deall y cysyniad o gwbl. Mae’r plant yn cael eu dysgu i fod yn annibynnol ac yn gyfrifol am baratoi eu cymorth radio ar gyfer gwersi penodol dan arweiniad yr athro/athrawes. Er mwyn wella clyw er mwyn gwella dealltwriaeth, canolbwyntio a chanlyniadau'r gweithgareddau ond yn achlysurol yn cael eu hanghofio.
Fodd bynnag, o brofiad personol, nid yw’r plant yn cael defnyddio’r cymorth radio yn ystod amser rhydd gyda phlant eraill, nac yn cael gwisgo’r cymorth clyw yn ystod pan fyddant yn chwarae gyda phlant sydd yn clywed. O brofiad personol, mae’r arfer yma yn amrywio oherwydd polisïau unigol lleoliadau a chyllid. Drwy gyfyngu ar y defnydd o gymhorthion radio i weithgareddau a arweinir gan athrawon yn unig, ni fydd plant â phroblemau clyw yn profi'r nodau o fewn y cwricwlwm newydd; dysgu oddi wrth gyfoedion (Llywodraeth Cymru, 2015).
Mae’r CGPB (dim dyddiad) yn pwysleisio/awgrymu dylai plant gwisgo’r cymorth radio er mwyn lleihau sŵn allanol er mwyn clywed synau penodol yn well. O brofiad, mae amser chwarae yn gallu bod yn gyfnod swnllyd, felly yn gallu bod yn amgylchedd heriol i blentyn sydd â phroblemau clyw (Linc Clywed, dim dyddiad) i ddatblygu perthnasau a nodi peryglon. Os defnyddiwyd y cymorth radio rhwng ffrindiau er mwyn cyfathrebu yn fwy effeithiol, bydd angen i’r ffrindiau i gyfnewid y ddarpariaeth yn gyson sydd yn risg torri. Gall y ‘T’ system fod yn ddull mwy addas i wella clyw amseru swnllyd gan gysylltu dyfeisiau clyw i system ddiwifr ond falle bydd rhwystrau cyllid yn effeithio hyn (Linc Clywed, dim dyddiad).
Mae Kennedy et al. (2020) yn hysbysu bod plant a phobl ifanc â nam ar eu clyw yn datblygu ac yn cynnal llai o gyfeillgarwch na phlant sydd yn clywed a bod hyn yn cael effaith sylweddol ar eu lles emosiynol. Er bod Ali (2018), yn hyrwyddo bod iaith corff yn ffordd bwerus o gyfathrebu, mae e dim ond yn atgyfnerthu geiriau a dydy pobol ddim yn gallu dibynnu ar iaith corff yn unig. 
Yn y sefyllfa yma, rydym yn annog plant i ddefnyddio a deall iaith gymaint a gallwn ac yn ymwybodol gall y plant dod yn ddibynnol ar y cymorth radio yn lle datblygu sgiliau cyfathrebu eraill sef; siarad ar lafar, iaith arwyddion a darllen gwefus a fydd yn ymestyn eu sgiliau cyfathrebu (Napoli et al, 2015). Fodd bynnag, mae Kennedy et al. (2020) yn atgoffa am y datblygiadau mewn technoleg, ac yn argymell ein bod yn defnyddio technoleg i gefnogi plant i ddatblygu sgiliau cyfathrebu er mwyn datblygu perthnasau. Ond, o brofiad, mae technoleg yn gallu bod yn annibynadwy; mae cymorth radio newydd ar gael ond mae diffyg cyllid yn golygu bod rhai unedau yn defnyddio dyfeisiau hen sydd ddim yn gweithio yn effeithiol.

